ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ВИСОКОМ ОБРАЗОВАЊУ

Члан 1.

У Закону о високом образовању („Службени гласник РС”, бр. 76/05, 100/07 –аутентично тумачење, 97/08, 44/10 и 93/12), члан 40. мења се и гласи:

„Члан 40.

Самосталну високошколску установу могу основати Република, правно и физичко лице, у складу са законом.

Када је оснивач самосталне високошколске установе Република, одлуку о оснивању доноси Влада.

Високошколске установе за остваривање студијских програма за потребе полицијског, односно војног образовања, као и за потребе националне безбедности, оснива Влада, у складу са условима утврђеним овим законом.

Високошколске установе из става 3. овог члана могу бити у саставу универзитета, односно академије струковних студија, у складу са посебним споразумом универзитета, односно академије струковних студија и Владе.

Споразумом универзитета, односно академије струковних студија и Владе, на предлог органа државне управе надлежног за унутрашње послове, послове националне безбедности, односно послове одбране, може се установити посебан студијски програм за потребе полицијског, односно војног образовања, као и за потребе националне безбедности, у оквиру одређеног универзитета, односно академије струковних студија.

Споразумом универзитета, односно академије струковних студија и високошколске установе из става 3. овог члана може се, уз сагласност Владе, установити студијски програм за стицање заједничке дипломе.

Влада, на предлог органа државне управе надлежног за унутрашње послове, послове националне безбедности, односно послове одбране, ближе уређује услове и начин остваривања студијских програма из ст. 5. и 6. овог члана и положај наставника и студената, у погледу особености везаних за циљеве и природу полицијског односно војног образовања и образовања за потребе националне безбедности.

Управни надзор над радом високошколских установа из става 3. овог члана и остваривањем студијских програма из ст. 5. и 6. овог члана врши орган државне управе надлежан за унутрашње послове, послове националне безбедности, односно послове одбране.”

Члан 2.

У члану 73. после става 3. додају се нови ст. 4. и 5, који гласе:

„У високошколској установи у којој се остварује студијски програм за потребе националне безбедности наставу из стручних и стручно-апликативних предмета могу да изводе и запослени у органу државне управе надлежном за послове националне безбедности, у складу са законом и општим актом високошколске установе.

Са лицима из става 4. овог члана високошколска установа закључује уговор о ангажовању за извођење наставе.”

У досадашњем ставу 4. који постаје став 6. речи: „става 3.” замењују се речима: „ст. 3. и 4.”.

Члан 3.

У Закону о изменама и допунама Закона о високом образовању („Службени гласник РС”, број 93/12), у члану 6. став 2. реч: „пет” замењује се речју: „шест”.

Члан 4.

У Закону о изменама и допунама Закона о високом образовању („Службени гласник РС”, број 93/12), у члану 7. речи: „50 ЕСПБ бодова” замењују се речима: „48 ЕСПБ бодова”.

Члан 5.

Овај закон ступа на снагу даном објављивања у „Службеном гласнику Републике Србије”.

О Б Р А З Л О Ж Е Њ Е

I.УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у члану 97. тачка 10. Устава Републике Србије, којим је прописано да Република Србија уређује и обезбеђује, између осталог, систем у области образовања.

II. РАЗЛОЗИ ЗА ДОНОШЕЊЕ ЗАКОНА

Закон о високом образовању донет је 2005. године, после приступања наше земље Болоњском процесу, као процесу стварања европског простора високог образовања и повећања међународне компетитивности европских високошколских институција, уз очување националних, културних и језичких специфичности.

Доношењем Закона отпочела је реформа система високог образовања, чији су се главни циљеви састојали у: повећању ефикасности система високог образовања; увођењу тростепеног система студија; увођењу стандарда и процедура вредновања високошколских установа и студијских програма као средству осигурања квалитета високог образовања; укључивању студената као партнера у процесу високог образовања и промовисању мобилности наставника и студената.

У процесу примене Закона, уочене су одређени проблеми, те се ради отклањања уочених проблема у функционисању система високог образовања, приступило изради Закона о изменама и допунама Закона о високом образовању. Овим законом се, такође, успоставља законски основ за оснивање високошколске установе за остваривање студијских програма за потребе националне безбедности уз изједначавање статуса те установе са статусом високошколских установа за остваривање студијских програма за потребе полицијског, односно војног образовања.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И

ПОЈЕДИНАЧНИХ РЕШЕЊА

Чланом 1. Предлога закона предвиђене су измене у члану 40. Закона ради стварања законских претпоставки за оснивање високошколске установе за остваривање студијских програма за потребе националне безбедности и истовремено изједначава њен статус са високошколским установама за остваривање студијских програма за потребе полицијског, односно војног образовања.

Чланом 2. Предлога закона, додавањем нових ставова у члану 73. Закона прописано је, узимајући у обзир посебност циљева и природе образовања за потребе националне безбедности, који нужно захтевају специфичне услове у начину остваривања студијских програма и положају наставника, сарадника и студената, да део наставног и сарадничког особља, посебно за стручне и стручно-апликативне предмете, може бити ангажован из органа државне управе надлежног за послове националне безбедности, у статусу наставника и сарадника са пуним радним временом на високошколској установи.

Чланом 3. Предлога закона мења се одредба члана 6. став 2. Закона о изменама и допунама Закона о високом образовању („Службени гласник РС”, број 93/12), тако да је број испитних рокова у школској 2013/2014. години шест, уместо до сада предвиђених пет. На овај начин се стварају услови за повећање ефикасности и ефективности студирања, односно за остваривање већег броја ЕСПБ бодова у току школске 2013/2014. године.

Чланом 4. Предлога закона је, ради заштите интереса студената, умањења ефеката економске кризе, због извесног финансијског оптерећења по основу плаћања школарине и губитка права из области студентског стандарда за велики број студената, као изузетак од члана 88. Закона, предвиђено да студент може да се и у школској 2013/2014. години финансира из буџета, ако у школској 2012/2013. години оствари најмање 48 ЕСПБ бодова и рангира се у оквиру укупног броја студената чије се студије финансирају из буџета, у складу са Законом.

IV. СРЕДСТВА ЗА СПРОВОЂЕЊЕ ЗАКОНА

За спровођење овог закона нису потребна додатна средства из буџета Републике Србије, с обзиром на то да се број студената чије се студије финансирају из буџета утврђује у складу са одредбама члана 84. ст. 3. и 4. Закона, које нису предмет измене.

Увођење шестог испитног рока такође не захтева издвајање додатних средстава из буџета, имајући у виду да припрема и обављање испита спада у редовне послове припреме и извођења наставе у оквиру седмичног радног времена наставника.

Средства за рад високошколске установе за остваривање студијских програма за потребе националне безбедности – Академије за националну безбедност, која је основана Одлуком о оснивање академије за националну безбедност („Службени гласник РС”, бр. 39/13 и 70/13), обезбеђена су у складу са Законом о буџетском систему, у износу од 9.175.000 динара из текуће буџетске резерве. Укупан износ финансијских средтсва за обављање послова Академије за 2014. годину износи 36.230,00 динара, а за 2015. годину 39.930,00 динара.

V. РАЗЛОЗИ ЗБОГ КОЈИХ СЕ ПРЕДЛАЖЕ ДА ЗАКОН СТУПИ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”

Имајући у виду потребу да високошколске установе, пре почетка школске 2013/2014. године, свој рад прилагоде решењима која су предложена овим законом, предлаже се да Закон ступи на снагу даном објављивања у „Службеном гласнику Републике Србије”.

VI. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Разлози за доношење овог закона по хитном поступку јесу у чињеници да се њиме уводе измене које би требало да се примењују приликом уписа студената у школску 2013/2014. годину, па би се доношењем овог закона по хитном поступку обезбедиле правне претпоставке благовремене примене његових решења и спречило наступање евентуалних штетних последица по рад високошколских установа.

V. АНАЛИЗА ЕФЕКАТА ЗАКОНА

За овај закон није потребно извршити анализу ефеката закона, с обзиром на то да се њиме не стварају обавезе за привредне и друге субјекте.

ПРЕГЛЕД

ОДРЕДАБА ЗАКОНА О ВИСОКОМ ОБРАЗОВАЊУ

КОЈЕ СЕ МЕЊАЈУ И ДОПУЊУЈУ

Члан 40.

**~~[верзија члана](file:///C:\\Documents%20and%20Settings\\Administrator\\Local%20Settings\\Application%20Data\\Ing-Pro\\IngProPaket5P\\13639.htm)~~** ~~- 76/2005~~

[**~~верзија члана~~**](file:///C:\Documents%20and%20Settings\Administrator\Local%20Settings\Application%20Data\Ing-Pro\IngProPaket5P\13639.htm) ~~- 76/2005~~

~~Самосталну високошколску установу могу основати Република, правно и физичко лице, у складу са законом.~~

~~Када је оснивач самосталне високошколске установе Република, одлуку о оснивању доноси Влада.~~

~~Високошколске установе за остваривање студијских програма за потребе полицијског односно војног образовања оснива Влада, у складу са условима утврђеним овим законом.~~

~~Високошколске установе из става 3. овог члана могу бити у саставу универзитета, односно академије струковних студија, у складу са посебним споразумом универзитета, односно академије струковних студија и Владе.~~

~~Споразумом универзитета, односно академије струковних студија, и Владе, на предлог министарства надлежног за унутрашње послове, односно послове одбране  може се установити посебан студијски програм за потребе полицијског, односно војног образовања у оквиру одређеног универзитета, односно академије струковних студија.~~

~~Споразумом универзитета, односно академије струковних студија, и високошколске установе из става 3. овог члана може се, уз сагласност Владе, установити студијски програм за стицање заједничке дипломе.~~

~~Влада, на предлог министарства надлежног за унутрашње послове, односно послове одбране, ближе уређује услове и начин остваривања студијских програма из ст. 5. и 6. овог члана и положај наставника и студената, у погледу особености везаних за циљеве и природу полицијског, односно војног образовања.~~

~~Управни надзор над радом високошколских установа из става 3. овог члана и остваривањем студијских програма из ст. 5. и 6. овог члана врши министарство надлежно за унутрашње послове, односно послове одбране.~~

„ЧЛАН 40.

САМОСТАЛНУ ВИСОКОШКОЛСКУ УСТАНОВУ МОГУ ОСНОВАТИ РЕПУБЛИКА, ПРАВНО И ФИЗИЧКО ЛИЦЕ, У СКЛАДУ СА ЗАКОНОМ.

КАДА ЈЕ ОСНИВАЧ САМОСТАЛНЕ ВИСОКОШКОЛСКЕ УСТАНОВЕ РЕПУБЛИКА, ОДЛУКУ О ОСНИВАЊУ ДОНОСИ ВЛАДА.

ВИСОКОШКОЛСКЕ УСТАНОВЕ ЗА ОСТВАРИВАЊЕ СТУДИЈСКИХ ПРОГРАМА ЗА ПОТРЕБЕ ПОЛИЦИЈСКОГ ОДНОСНО ВОЈНОГ ОБРАЗОВАЊА, КАО И ЗА ПОТРЕБЕ НАЦИОНАЛНЕ БЕЗБЕДНОСТИ, ОСНИВА ВЛАДА, У СКЛАДУ СА УСЛОВИМА УТВРЂЕНИМ ОВИМ ЗАКОНОМ.

ВИСОКОШКОЛСКЕ УСТАНОВЕ ИЗ СТАВА 3. ОВОГ ЧЛАНА МОГУ БИТИ У САСТАВУ УНИВЕРЗИТЕТА, ОДНОСНО АКАДЕМИЈЕ СТРУКОВНИХ СТУДИЈА, У СКЛАДУ СА ПОСЕБНИМ СПОРАЗУМОМ УНИВЕРЗИТЕТА, ОДНОСНО АКАДЕМИЈЕ СТРУКОВНИХ СТУДИЈА И ВЛАДЕ.

СПОРАЗУМОМ УНИВЕРЗИТЕТА, ОДНОСНО АКАДЕМИЈЕ СТРУКОВНИХ СТУДИЈА И ВЛАДЕ, НА ПРЕДЛОГ ОРГАНА ДРЖАВНЕ УПРАВЕ НАДЛЕЖНОГ ЗА УНУТРАШЊЕ ПОСЛОВЕ, ПОСЛОВЕ НАЦИОНАЛНЕ БЕЗБЕДНОСТИ, ОДНОСНО ПОСЛОВЕ ОДБРАНЕ, МОЖЕ СЕ УСТАНОВИТИ ПОСЕБАН СТУДИЈСКИ ПРОГРАМ ЗА ПОТРЕБЕ ПОЛИЦИЈСКОГ, ОДНОСНО ВОЈНОГ ОБРАЗОВАЊА, КАО И ЗА ПОТРЕБЕ НАЦИОНАЛНЕ БЕЗБЕДНОСТИ, У ОКВИРУ ОДРЕЂЕНОГ УНИВЕРЗИТЕТА, ОДНОСНО АКАДЕМИЈЕ СТРУКОВНИХ СТУДИЈА.

СПОРАЗУМОМ УНИВЕРЗИТЕТА, ОДНОСНО АКАДЕМИЈЕ СТРУКОВНИХ СТУДИЈА И ВИСОКОШКОЛСКЕ УСТАНОВЕ ИЗ СТАВА 3. ОВОГ ЧЛАНА МОЖЕ СЕ, УЗ САГЛАСНОСТ ВЛАДЕ, УСТАНОВИТИ СТУДИЈСКИ ПРОГРАМ ЗА СТИЦАЊЕ ЗАЈЕДНИЧКЕ ДИПЛОМЕ.

ВЛАДА, НА ПРЕДЛОГ ОРГАНА ДРЖАВНЕ УПРАВЕ НАДЛЕЖНОГ ЗА УНУТРАШЊЕ ПОСЛОВЕ, ПОСЛОВЕ НАЦИОНАЛНЕ БЕЗБЕДНОСТИ, ОДНОСНО ПОСЛОВЕ ОДБРАНЕ, БЛИЖЕ УРЕЂУЈЕ УСЛОВЕ И НАЧИН ОСТВАРИВАЊА СТУДИЈСКИХ ПРОГРАМА ИЗ СТ. 5. И 6. ОВОГ ЧЛАНА И ПОЛОЖАЈ НАСТАВНИКА И СТУДЕНАТА, У ПОГЛЕДУ ОСОБЕНОСТИ ВЕЗАНИХ ЗА ЦИЉЕВЕ И ПРИРОДУ ПОЛИЦИЈСКОГ ОДНОСНО ВОЈНОГ ОБРАЗОВАЊА И ОБРАЗОВАЊА ЗА ПОТРЕБЕ НАЦИОНАЛНЕ БЕЗБЕДНОСТИ.

УПРАВНИ НАДЗОР НАД РАДОМ ВИСОКОШКОЛСКИХ УСТАНОВА ИЗ СТАВА 3. ОВОГ ЧЛАНА И ОСТВАРИВАЊЕМ СТУДИЈСКИХ ПРОГРАМА ИЗ СТ. 5. И 6. ОВОГ ЧЛАНА ВРШИ ОРГАН ДРЖАВНЕ УПРАВЕ НАДЛЕЖАН ЗА УНУТРАШЊЕ ПОСЛОВЕ, ПОСЛОВЕ НАЦИОНАЛНЕ БЕЗБЕДНОСТИ, ОДНОСНО ПОСЛОВЕ ОДБРАНЕ.”

Политика запошљавања на високошколској установи

Члан 73.

Високошколска установа утврђује политику запошљавања, полазећи од потребе да се наставни процес организује на квалитетан, рационалан и ефикасан начин.

Наставници и сарадници, по правилу, заснивају радни однос са пуним радним временом, у складу са општим актом високошколске установе.

Наставници и сарадници који изводе наставу из клиничких предмета остварују радни однос са пуним радним временом поделом радног времена између високошколске установе и одговарајуће здравствене установе.

У ВИСОКОШКОЛСКОЈ УСТАНОВИ У КОЈОЈ СЕ ОСТВАРУЈЕ СТУДИЈСКИ ПРОГРАМ ЗА ПОТРЕБЕ НАЦИОНАЛНЕ БЕЗБЕДНОСТИ НАСТАВУ ИЗ СТРУЧНИХ И СТРУЧНО-АПЛИКАТИВНИХ ПРЕДМЕТА МОГУ ДА ИЗВОДЕ ЗАПОСЛЕНИ У ОРГАНУ ДРЖАВНЕ УПРАВЕ НАДЛЕЖНОМ ЗА ПОСЛОВЕ НАЦИОНАЛНЕ БЕЗБЕДНОСТИ, У СКЛАДУ СА ЗАКОНОМ И ОПШТИМ АКТОМ ВИСОКОШКОЛСКЕ УСТАНОВЕ.

СА ЛИЦИМА ИЗ СТАВА 4. ОВОГ ЧЛАНА ВИСОКОШКОЛСКА УСТАНОВА ЗАКЉУЧУЈЕ УГОВОР О АНГАЖОВАЊУ ЗА ИЗВОЂЕЊЕ НАСТАВЕ.

Наставници и сарадници из ~~става 3.~~ СТ. 3. И 4. овог члана имају статус наставника и сарадника са пуним радним временом на високошколској установи.

Члан 6.Закона о изменама и допунама Закона о високом образовању („Службени гласник РС”, број 93/12)

Одредба члана 4. овог закона (измењени члан 90. став 7) примењује се од школске 2014/2015. године.

Број испитних рокова у школској 2012/2013. години је шест, а у школској 2013/2014. години је ~~пет~~ ШЕСТ, а термини одржавања испитних рокова утврђују се статутом високошколске установе.

Члан 7. Закона о изменама и допунама Закона о високом образовању („Службени гласник РС”, број 93/12)

Изузетно од одредаба члана 88. Закона, студент може да се у наредној години финансира из буџета ако у школској 2011/2012. години оствари најмање 48 ЕСПБ бодова и рангира се у оквиру укупног броја студената чије се студије финансирају из буџета у складу са овим законом, односно ако у школској 2012/2013. години оствари најмање ~~50 ЕСПБ бодова~~ 48 ЕСПБ БОДОВА и рангира се у оквиру броја студената чије се студије финансирају из буџета у складу са овим законом.

**ОБРАЗАЦ ИЗЈАВЕ О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

**1**. **Овлашћени предлагач:** Влада

**Обрађивач**: Министарство просвете, науке и технолошког развоја

**2. Назив прописа:** ПРЕДЛОГ закона О ИЗМЕНАМА И ДОПУНАМА ЗАКОНА О ВИСОКОМ ОБРАЗОВАЊУ (Draft Law on Changes and Amandmans to the Law on Higher Education)

**3. Усклађеност прописа са одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум), односно са одредбама Прелазног споразума о трговини и трговинским питањима између Европске заједнице, са једне стране, и Републике Србије, са друге стране („Службени гласник РС”, број 83/08) (у даљем тексту: Прелазни споразум)**

**а) Одредба Споразума и Прелазног споразума која се односе на нормативну садржину прописа:** Споразум, Наслов VIII Политике сарадње, Члан 102. Образовање и стручно оспособљавање

**б) Прелазни рок за усклађивање законодавства према одредбама Споразума и Прелазног споразума:** Општи рок утврђен чланом 72. Споразума

**в) Оцена испуњености обавезе које произлазе из наведене одредбе Споразума и Прелазног споразума:** Потпуно

**г) Разлози за делимично испуњавање, односно неиспуњавање обавеза које произлазе из наведене одредбе Споразума и Прелазног споразума**

**д) Веза са Националним програмом за интеграцију Републике Србије у Европску унију:** Овај пропис планиран је Националним програмом за усвајање правних тековина Европске уније за треће тромесечје 2013. године.

**4. Усклађеност прописа са прописима Европске уније**

**/**

**5. Уколико не постоје одговарајући прописи Европске уније са којима је потребно обезбедити усклађеност треба констатовати ту чињеницу. У овом случају није потребно попуњавати Табелу усклађености прописа.**

**/**

**6. Да ли су претходно наведени извори права ЕУ преведени на српски језик?**

/

**7. Да ли је пропис преведен на неки службени језик ЕУ?**

Не

**8. Учешће консултаната у изради прописа и њихово мишљење о усклађености**

Не.